Amber Tamblyn

Amber Rose Tamblyn američka je glumica i pjesnikinja. Prvi put je zapažena u sapunici General Hospital, u kojoj je glumila Emily Quartermaine, nakon čega je imala naslovnu ulogu u seriji Joan od Arcadije. Okušala se i na velikom ekranu, pojavivši se u filmovima Sestre po farmericama i Kletva 2. U njene skorije uloge spada ona u filmu 127 sati sa Jamesom Francom, a pridružila se i medicinskoj hit-seriji Dr. House, u kojoj glumi mladu stažisticu Marthu Masters.

 Rane godine 
Amber je kćerka Russa Tamblyna, glumca, plesača i pjevača, koji je glumio u poznatom filmu Priča sa zapadne strane (1961), i Bonnie Murray, pjevačice, učiteljice i umjetnice.Biografija Amber Tamblyn, FilmReference.com. Njen djed po ocu, Eddie Tamblyn, nastupao je u vodviljima. Pohađala je Santa Monica Alternative School House, koja je, po njenim riječima, bila "vrlo neortodoksna, bez ocjena A, B, C, D, E". Kad je imala 10 godina, igrala je Pipi Dugu Čarapu u školskoj predstavi; agentica njenog oca, Sharon Debord, prisustvovala je predstavi kao porodični prijatelj i na kraju uvjerila Amberinog oca da joj dopusti da ide na audicije.

 Televizija 
Njena prva TV-uloga bila je uloga Emily Bowen (kasnije Emily Quartermaine) u sapunici General Hospital, koju je igrala 6 godina (od 1995. do 2001). Glumila je i u pilot-epizodi nove verzije Zone sumraka 2002. godine.

Postala je poznata po ulozi Joan Girardi, tinejdžerke koju često posjećuje Bog, u CBS-ovoj seriji Joan od Arcadije (2003-2005). Amberin otac pojavio se nekoliko puta u seriji kao Bog u liku čovjeka koji šeta svog psa.

Tamblyn se trebala vratiti na CBS 2007. u seriji Babylon Fields, apokaliptičnoj komičnoj drami o nemrtvima koji pokušavaju vratiti svoje živote.Nellie Andreeva, "Babilon poziva Tamblyn", Reuters, 2. 3. 2007. Međutim, CBS je isključio seriju iz jesenske programske sheme 2007. jer bi se takmičila s drugom CBS-ovom serijom slične tematike, Moonlight.Catherine Tymkiw, "CBS isključuje pilot-projekat u New Yorku", crainsnewyork.com, 16. 3. 2007.

Tamblyn je imala glavnu ulogu u seriji The Unusuals. U ovoj seriji, koja je dobila dobre ocjene od kritike, glumila je detektivku Casey Shraeger iz Odjela za ubistva u njujorškoj policiji."Šta ćete moći gledati na ABC-u u nadolazećoj TV-sezoni", nydailynews.com, 18. 12. 2008. Međutim, serija je otkazana nakon samo jedne sezone.

Imala je gostujuće uloge u serijama Buffy, ubica vampira (kao Janice Penshaw, najbolja prijateljica Dawn Summers), Boston Public i CSI: Miami, a bila je i žrtva Ashtona Kutchera u emisiji Punk'd (namjestili su joj da izgubi tuđeg psa koji joj je bio povjeren na čuvanje).

U 7. sezoni Dr. Housea Tamblyn tumači studenticu medicine Marthu M. Masters, koju Cuddy angažira da popuni prazno mjesto u timu dok se Trin'eska vrati s odsustva.Natalie Abrams, "Amber Tamblyn prijavljuje se u Dr. Housea" , TVGuide.com, 14. 7. 2010.

 Nagrade i nominacije 
Uloga Joan Girardi donijela joj nominacije i za Zlatni globus i za Emmy 2004. godine. Nominirana je i za nagradu Saturn 2004. i 2005. za najbolju glumicu u TV-seriji, osvojivši je 2004. Bila je još nominirana i za Teen Choice Awards, Golden Satellite Awards i Young Artist Award.

 Filmovi 
Filmsku karijeru počela je glumeći male uloge u filmovima njenog oca Rebellious i Johnny Mysto: Boy Wizard. Pojavila se i u Live Nude Girls (1995).

Prvu veću ulogu imala je u filmu Sestre po farmerkama (2005) s Alexis Bledel, Americom Ferrerom i Blakeom Livelyjem. Glumila je i u njegovom nastavku iz 2008.

Njena karijera u hororima počela je prvom scenom filma Krug (The Ring, 2002). Također se pojavila i u Kletvi 2, čija je radnja smještena u Japan. Film, u kojem glumi i Sarah Michelle Gellar, pojavio se u kinima 13. 10. 2006. i zasjeo je na 1. mjesto na sjevernoameričkim blagajnama. U augustu te godine Tamblyn je osvojila Bronzanog leoparda na Međunarodnom filmskom festivalu u Locarnu za naslovnu ulogu u filmu Stephanie Daley. Film je osvojio nagradu i na festivalu Sundance 2006, a Tamblyn u njemu glumi 16-godišnjakinju koja ubije svoju bebu netom nakon što se porodila u kupatilu u jednom skijaškom centru. Nominirana je i za najbolju glumicu na Independent Spirit Awards. Glumila je i u filmu Blackout iz 2007. godine.

U januaru 2008. nastupila je u Hallmarkovom filmu The Russell Girl, koji govori o ženi koja pati od bolesti i mentalne boli.

2009. godine pojavila se u filmu Urnebesni praznici, uz Amy Poehler, Rachel Dratch i Parker Posey."Tamblyn se pridružuje zvijezdama SNL-a", Vancouver 24 Hours.

2010. godine glumila je u filmu Glavna ulica s Orlandom Bloomom, Colinom Firthom i Patriciom Clarkson, a radnja je smještena u Sjevernu Karolinu. Iste godine imala je ulogu u 127 sati, sa Jamesom Francom.

 Poezija 
Tamblyn je dosad objavila 2 zbirke pjesama u vlastitoj nakladi: Of the Dawn i Plenty of Ships, a učestvovala je i u javnim recitacijama poezije na više odredišta, naročito u Kaliforniji. The Loneliest, zbirka pjesama nadahnuta Theloniusom Monkom i njegovom muzikom, objavljena je 2005. u svega 300 primjeraka i sadrži Tamblyninu haiku poeziju, koju prate kolaži Georgea Hermsa.

Iste godine izdavačka kuća Simon & Schuster Children's Publishing objavila je knjigu pjesama koje je Amber pisala u rasponu od 7 godina pod naslovom Free Stallion. U oktobru 2006. učestvovala je u više javnih recitacija poezije po Kaliforniji, a na nekoliko od njih nastupila je s pjesnikom Derrickom C. Brownom. 2008. godine uvrštena je u antologiju u izdanju Brownove kuće Write Bloody Publishing pod nazivom The Last American Valentine: Illustrated poems to seduce and destroy (Posljednje američko Valentinovo: Ilustrirane pjesme za zavođenje i uništavanje).

Pojavila se u filmu "The Drums Inside Your Chest" snimljenom 4. 8. 2007. u Los Angelesu na večeri poezije na kojoj je, osim nje, učestvovalo još 6 američkih pjesnika novije generacije. Premijera je održana 26. 4. 2009. na filmskom festivalu u Newport Beachu.Foršpan za "The Drums Inside Your Chest"

Nova zbirka poezije, Bang Ditto, izišla je u septembru 2009. u izdanju kuće Manic D Press.

Od oktobra iste godine počela je pisati blog za Poetry Foundation pod nazivom Harriet.Postovi Amber Tamblyn na Harriet, blogu Poetry Foundationa

 Lični život 
Već je rečeno da je Amber kćerka glumca Russa Tamblyna, poznatog po filmovima Sedam nevjesta za sedmericu braće i Priča sa zapadne strane. Njeni su kumovi glumac Dean Stockwell, pokojni Dennis Hopper i muzičar Neil Young. Stric joj je Larry Tamblyn, koji je svirao klavijature u rock-grupi The Standells iz 1960-ih. Amber je trenutno zaručena s komičarem i glumcem Davidom Crossom."David Cross i Amber Tamblyn zaručeni", Huffington Post, 17. 8. 2011.

 Filmografija 
 Filmovi 
 Godina  Naslov  Uloga  Napomene 2002.  Krug  Katie Embry  Deset minuta stariji: Truba  Kate  dio "Twelve Miles To Trona" ,
koji je režirao Wim Wenders 2005.  Sestre po farmerkama  Tibby Rollins   2006.  Kletva 2  Aubrey Davis  Stephanie Daley  Stephanie Daley  Preimenovan u "What She Knew" za američke televizije 2007.  Blackout  Claudia  Tinejdžerska priča  Wendy  Spiral  Amber  2008.  Sestre po farmerkama 2 Tibby Rollins The Russell Girl Sarah Russell  Hallmarkov film 2009.  Izvan svake sumnje  Ella Crystal Urnebesni praznici  Ashley One Fast Move Or I'm Gone: Kerouac's Big Sur  glumi samu sebe  Intervjuirana o pisanju Jacka Kerouaca, naročito u knjizi Big Sur 2010.  Glavna ulica  Mary Saunders   127 sati  Megan 

 TV-serije 
 Godina  Naslov  Uloga  Napomene1995–2001.  General Hospital  Emily Quartermaine #1  Igrala ulogu od 20. 1. 1995. do 11. 7. 2001. Zamijenila ju je Natalia Livingston.2001.  Buffy, ubica vampira  Janice Penshaw  Epizoda: "All the Way" (6x06)2002.  Zona sumraka  Jenna Winslow  epizoda: "Evergreen" (1x01)2003–2005.  Joan od Arcadije  Joan Girardi  Glavna uloga. Serija otkazana nakon 2. sezone2003.  Bez traga  Clare Metcalfe  Epizoda: "Clare de Lune" (1x16)2007.   Babylon Fields Janine Wunch Serija otkazana prije emitiranja2009.   The Unusuals det. Casey Shraeger Glavna uloga. Serija otkazana nakon 1. sezone2009.   The Increasingly Poor Decisions of Todd Margaret djevojka Pilot-epizoda2010–2011.  Dr. House  Martha M. Masters"Amber Tamblyn pridružuje se timu u bolnici Princeton-Plainsboro u Dr. Houseu"  

 Reference 

 Vanjski linkovi 

 Zbirka pjesama Free Stallion

Kategorija:Rođeni 1983.
Kategorija:Američke glumice
Kategorija:Američki pjesnici
Kategorija:Živi ljudi
Kategorija:Biografije, Santa Monica (Kalifornija)